1819 håt da Astronomie-Professa Joseph Johann von Littrow (* 1781; † 1840) de Leitung von da Weana Uneveasetätssternwartn üwanumma und glei de daumois modeanstn Apparat besuagt. De Uneveasetätssternwartn woa daumois aufn Dåch von da Oidn Uneveasität in Weanxa0I. (Innare Stod) aum Dr.-Ignaz-Seipel-Plåtz. De vuahaundanan barockn Beowåchtungstüam san duach zwaa Drehkuppln füan Meridiankreis und füas Mittagsrohr easetzt wuan.